Sønnen Povel Pedersson Paus (1625–1682), som var sogneprest i Hjartdal og som gikk for å være en svært lærd og tenksom personlighet, skrev det latinske sørgediktet (Til minne om herr Peder Povelsson) om faren, «til evig minne om en avdød far skrevet av hans sørgende sønn». Diktet er på heksa- og pentametre og formet som et akrostikon som til sammen danner setningen («Peder [Peter], sønn av Povel [Paul], sogneprest, prost»). Det er gjengitt i original og oversettelse i S. H. Finne-Grønns bok . Originalen hang i Kviteseid gamle kirke fra 1653 til 1830-årene, da salmedikteren og folkeminnesamleren Magnus Brostrup Landstad ble sogneprest i Kviteseid og tok vare på diktet. Landstads enke overlot senere originalen til universitetetsbiblioteket, og det er nå i Nasjonalbibliotekets håndskriftsamling med signatur Ms.4° 744: B.